Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan yhteisön perustamissopimuksen 251 artiklassa määrätyn menettelyn soveltamisesta tietyillä kyseisen perustamissopimuksen kolmannen osan IV osastoon kuuluvilla aloilla (15130/2004 — C6-0208/2004 — 2004/0816(CNS))



Virallinen lehti nro 226 E , 15/09/2005 s. 0341 - 0343



P6_TA(2004)0105 EY:n perustamissopimuksen 251 artiklan soveltaminen * Euroopan parlamentin lainsäädäntöpäätöslauselma ehdotuksesta neuvoston päätökseksi Euroopan yhteisön perustamissopimuksen 251 artiklassa määrätyn menettelyn soveltamisesta tietyillä kyseisen perustamissopimuksen kolmannen osan IV osastoon kuuluvilla aloilla (15130/2004 — C6-0208/2004 — 2004/0816(CNS)) (Kuulemismenettely) Euroopan parlamentti, joka - ottaa huomioon neuvoston ehdotuksen (15130/2004) [1], - ottaa huomioon EY:n perustamissopimuksen 67 artiklan 2 kohdan toisen luetelmakohdan, jonka mukaisesti neuvosto on kuullut parlamenttia (C6-0208/2004), - ottaa huomioon työjärjestyksen 51 artiklan, - ottaa huomioon kansalaisvapauksien sekä oikeus- ja sisäasioiden valiokunnan mietinnön (A6-0072/2004); 1. hyväksyy neuvoston ehdotuksen sellaisena kuin se on tarkistettuna; 2. pyytää neuvostoa muuttamaan ehdotustaan vastaavasti; 3. vaatii aloittamaan 4. maaliskuuta 1975 annetun yhteisen julistuksen mukaisen neuvottelumenettelyn, jos neuvosto aikoo poiketa parlamentin hyväksymästä sanamuodosta; 4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. kehottaa puhemiestä välittämään parlamentin kannan neuvostolle ja komissiolle. KOMISSION TEKSTI | PARLAMENTIN TARKISTUKSET | Tarkistus 1 Otsikko Ehdotus neuvoston päätökseksi Euroopan yhteisön perustamissopimuksen 251 artiklassa määrätyn menettelyn soveltamisesta tietyillä kyseisen perustamissopimuksen kolmannen osan IV osastoon kuuluvilla aloilla | Ehdotus neuvoston päätökseksi Euroopan yhteisön perustamissopimuksen 67 artiklan 2 kohdan toisen luetelmakohdan täytäntöönpanemiseksi | Tarkistus 2 Johdanto-osan 7 kappale (7) Eurooppa-neuvosto katsoi kuitenkin, että kunnes Euroopan perustuslaista tehty sopimus tulee voimaan, neuvoston olisi edelleen tehtävä ratkaisunsa yksimielisesti Euroopan parlamenttia kuultuaan toteuttaessaan perustamissopimuksen 63 artiklan 3 kohdan a alakohdassa ja 4 kohdassa tarkoitettua kolmansien maiden kansalaisten laillista maahanmuuttoa jäsenvaltioihin ja jäsenvaltiosta toiseen koskevia toimenpiteitä. | (7) Jäsenvaltiot sopivat jo 29 päivänä lokakuuta 2004 Euroopan perustuslaista tehdyn sopimuksen allekirjoittamisen yhteydessä, että perustamissopimuksen 63 artiklan 3 kohdan a alakohdassa ja 4 kohdassa tarkoitetut laillista maahanmuuttoa koskevat toimenpiteet eivät saa vaikuttaa jäsenvaltioiden oikeuteen päättää siitä, kuinka paljon kolmansista maista tulevia kolmansien maiden kansalaisia päästetään niiden alueelle hakemaan työtä palkattuna työntekijänä tai itsenäisenä ammatinharjoittajana. | Tarkistus 3 Johdanto-osan 10 a kappale (uusi) | (10 a) On välttämätöntä poistaa kiireesti Euroopan yhteisön perustamissopimuksen 68 artiklassa asetetut rajoitukset, jotka koskevat yhteisöjen tuomioistuimen toimivaltaa EY:n perustamissopimuksen IV osaston aloilla. Näin ollen Eurooppa-neuvosto pyysi jo 5 päivänä marraskuuta 2004 komissiota tekemään yhteisöjen tuomioistuinta kuultuaan ehdotuksen neuvoston päätökseksi EY:n perustamissopimuksen 225 a artiklan mukaisen lainkäyttölautakunnan perustamiseksi käsittelemään kyseisen IV osaston asioihin liittyviä kanteita. | Tarkistus 4 1 artiklan 2 a kohta (uusi) | 2 a. Neuvosto noudattaa 1 päivästä tammikuuta 2005 alkaen Euroopan yhteisön perustamissopimuksen 251 artiklassa määrättyä menettelyä toteuttaessaan kyseisen perustamissopimuksen 63 artiklan 3 kohdan a alakohdassa ja 4 kohdassa tarkoitettuja toimenpiteitä. Kuten 29 päivänä lokakuuta 2004 Euroopan perustuslaista tehdyn sopimuksen allekirjoittamisen yhteydessä sovittiin, nämä toimenpiteet eivät saa vaikuttaa jäsenvaltioiden oikeuteen päättää siitä, kuinka paljon kolmansista maista tulevia kolmansien maiden kansalaisia päästetään niiden alueelle hakemaan työtä palkattuna työntekijänä tai itsenäisenä ammatinharjoittajana. | Tarkistus 5 3 a artikla (uusi) | 3 a artikla Euroopan yhteisön perustamissopimuksen 68 artiklan 1 ja 2 kohtaa ei enää sovelleta tämän päätöksen voimaantulopäivästä lähtien. | [1] Ei vielä julkaistu virallisessa lehdessä. --------------------------------------------------